**Kúpna zmluva - Návrh**

uzavretá podľa § 409 a nasl. zákona č. 513/1991 Zb. Obchodný zákonník v znení neskorších zmien a doplnkov

1. **ZMLUVNÉ STRANY**

|  |  |
| --- | --- |
| **Kupujúci:** |  |
| Obchodné meno: | **MPconnect s.r.o.** |
| Sídlo: | P. Pázmaňa 49/3, Šaľa 927 01 |
| Oprávnený na podnikanie: | OR OS Trnava, oddiel Sro, Vložka číslo: 20609/T |
| IČO: | 36 830 941 |
| DIČ: | 2022440013 |
| IČ DPH: | SK2022440013 |
| V zastúpení: | Miroslav Kavuľa, konateľ |
| Bankové spojenie: | Tatra banka, a.s. |
| Číslo účtu: | SK96 1100 0000 0026 2606 2704 |
| *(ďalej len „kupujúci“)*      **Predávajúci:** |  |
| Obchodné meno: |  |
| Sídlo: |  |
| Oprávnený na podnikanie: |  |
| IČO: |  |
| DIČ: |  |
| IČ DPH: |  |
| V zastúpení: |  |
| Bankové spojenie: |  |
| Číslo účtu:  *(ďalej len „predávajúci“) resp.*  *(ďalej len „zmluvné strany“)* |  |

* 1. Zmluvné strany uzatvárajú podľa § 409 a nasl. zákona č. 513/1991 Z. z. Obchodného zákonníka túto kúpnu zmluvu (ďalej len "**zmluva**"):

1. **PREDMET ZMLUVY**
   1. Predmetom tejto zmluvy je
      1. záväzok predávajúceho dodať pre kupujúceho riadne a včas predmet zmluvy v rozsahu podľa **prílohy č. 1 tejto**. zmluvy a
      2. záväzok kupujúceho je riadne a včas dodaný predmet zmluvy prevziať a zaplatiť predávajúcemu cenu vo výške a spôsobom ďalej určeným v zmluve.
   2. Predmetom zmluvy sa pre účely tejto zmluvy rozumie realizácia zákazky s názvom „**Obstaranie stánkov a dopravných prostriedkov – Investície do mobilných odbytových zariadení spoločnosti MPconnect s.r.o.**“ podľa popisu**, ktorý je súčasťou prílohy č. 2 tejto zmluvy.**

|  |  |  |
| --- | --- | --- |
| **Logický celok** | **Predmet zákazky** | **ks** |
| **2.** | Mobilný predajný stánok v tvare „Jahoda“ | 3 |

Predmetom zmluvy sú tovary, vždy spolu s dodávkou, montážou a zaškolením obsluhy v zmysle prílohy č.1 a prílohy č. 2 tejto zmluvy.

* 1. Predávajúci sa zaväzuje dodať kupujúcemu predmet zmluvy ako celok riadne, včas v súlade s podmienkami tejto zmluvy a postupovať pri tom s patričnou odbornou starostlivosťou.

* 1. Predávajúci sa zaväzuje po zaplatení kúpnej ceny previesť na kupujúceho všetky vlastnícke práva k uvedenému predmetu zmluvy.

* 1. Predávajúci potvrdzuje, že sa v plnom rozsahu oboznámil s rozsahom predmetu plnenia zmluvy, že sú mu známe technické špecifikácie a podmienky na dodanie predmetu zmluvy a že disponuje dostatočnými kapacitami a potrebnými odbornými znalosťami na kvalitnú a bezproblémovú realizáciu tejto zmluvy.

* 1. Kupujúci sa zaväzuje za podmienok stanovených v tejto zmluve prevziať riadne a včas predmet zmluvy a zaplatiť predávajúcemu cenu podľa príslušných ustanovení tejto zmluvy.

1. **TERMÍN DODÁVKY**

* 1. Predávajúci sa zaväzuje dodať kupujúcemu a protokolárne odovzdať každú časť predmetu zmluvy na základe písomnej objednávky v lehote najneskôr **do 31.12.2024**.
  2. Kupujúci má právo objednať predmet zmluvy aj jednotlivo v zmysle predloženej ponuky.
  3. Miestom dodania predmetu zmluvy je Farma Beri, Bruty 601, 943 55 Bruty.

* 1. Kupujúci je povinný pri dodržaní podmienok stanovených v tejto zmluve poskytnúť predávajúcemu primeranú súčinnosť pri odovzdaní a prevzatí predmetu zmluvy.

1. **RÁMCOVÉ, CENOVÉ A PLATOBNÉ PODMIENKY** 
   1. Kúpna cena za predmet tejto zmluvy je stanovená na základe výsledkov obstarávania a dohodou zmluvných strán v zmysle zákona o cenách č. 18/1996 Z.z. v znení neskorších predpisov v sume:

|  |  |  |
| --- | --- | --- |
| **Logický celok** | **Predmet zákazky** | **ks** |
| **2.** | Mobilný predajný stánok v tvare „Jahoda“ | 3 |

(slovom: ..................................................... eur).

* 1. K dohodnutej cene sa pripočíta daň z pridanej hodnoty, ktorej výška sa určí podľa predpisov účinných v čase vystavenia faktúry.

* 1. Cena je stanovená ako konečná, úplná a neprekročiteľná, zahŕňa všetky predvídateľné a nepredvídateľné náklady predávajúceho spojené s predmetom tejto zmluvy vrátane dopravy, inštalácie, zaškolenia obsluhy a uvedenia predmetu zmluvy do prevádzky.

* 1. Podkladom pre platenie budú faktúry vystavené predávajúcim. Zmluvné strany sa dohodli, že predávajúci vystaví kupujúcemu zálohovú faktúru po obdržaní objednávky na časť predmetu zmluvy vo výške 60 % kúpnej ceny. Záverečnú faktúru vo výške zvyšných 40 % vystaví až po odovzdaní a prevzatí časti predmetu zmluvy. Záverečná faktúra bude vyhotovená na základe skutočného dodania časti predmetu zmluvy a odsúhlasenia preberacieho protokolu.
  2. Jednotlivé časti kúpnej ceny sú splatné nasledovne:
     1. 60 % do 14 dní od doručenia zálohovej faktúry na dodávku časti predmetu zmluvy, za ktorú sa kúpna cena platí.
     2. 40 % do 14 dní po protokolárnom odovzdaní časti predmetu zmluvy, za ktorú sa kúpna cena platí.

* 1. Faktúra, ktorú predloží predávajúci kupujúcemu musí byť predložená v dvoch originálnych rovnopisoch a musí obsahovať všetky náležitosti daňového dokladu v zmysle príslušných účinných právnych predpisov SR, najmä nasledovné údaje:

označenie a číslo faktúry, konštantný a variabilný symbol faktúry,

dátum vystavenia faktúry, dátum dodania technologického zariadenia a dátum splatnosti faktúry,

obchodné meno a adresu kupujúceho a, ich IČO, DIČ, IČ DPH a údaj o zápise v OR vrátane spisovej značky,

predmet plnenia v zmysle kúpnej zmluvy, názov technológie,

fakturovanú cenu bez DPH, sadzbu DPH, čiastku DPH a celkovú cenu s DPH,

označenia bankového spojenia a čísla účtu kupujúceho a predávajúceho,

pečiatku a podpis oprávnenej osoby predávajúceho.

* 1. Neoddeliteľnými prílohami faktúry bude kupujúcim a predávajúcim potvrdený Protokol o odovzdaní a prevzatí predmetu zmluvy ako Príloha k faktúre.

* 1. V prípade, že faktúra nebude obsahovať všetky náležitosti uvedené v tejto zmluve, kupujúci je oprávnený vrátiť ju predávajúcemu na prepracovanie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej a úplnej faktúry kupujúcemu.
  2. Riadne vystavená faktúra predávajúceho podľa tejto zmluvy je splatná v deň splatnosti určený vo faktúre, minimálne však v lehote 14 dní odo dňa jej vystavenia predávajúcim. Pre vylúčenie pochybností platí, že za deň úhrady sa považuje deň pripísania peňažných prostriedkov na bankový účet predávajúceho.
  3. V prípade, že je kupujúci v omeškaní so splatením faktúry, je predávajúci oprávnený účtovať sankciu v podobe úroku z omeškania vo výške 0,05 % (slovom päť stotín percenta) z dlžnej čiastky za každý kalendárny deň omeškania.

1. **PRÁVA A POVINNOSTI ZMLUVNÝCH STRÁN**

* 1. Predávajúci sa zaväzuje pri realizácii predmetu zmluvy dodržiavať všetky technické normy, bezpečnostné a právne predpisy vzťahujúce sa na plnenie tejto zmluvy. Pokiaľ ich porušením vznikne kupujúcemu škoda, predávajúci je povinný uvedenú škodu uhradiť, vrátane úhrady nákladov spojených so zosúladením stavu s príslušnou normou, resp. predpisom.
  2. Predávajúci berie na vedomie, že na základe tejto zmluvy prijíma prostriedky zo štátneho rozpočtu, resp. dodáva tovary/služby/práce osobe, ktorá prijíma finančné prostriedky zo štátneho rozpočtu (kupujúci), keďže kupujúci financuje predmet zmluvy prostredníctvom finančných prostriedkov EÚ, môže sa na neho vzťahovať povinnosť registrácie v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. V prípade, ak budú splnené podmienky a predávajúcemu vyplynie povinnosť registrácie, predávajúci sa zaväzuje byť registrovaný v uvedenom registri počas celej doby platnosti zmluvy o poskytnutí nenávratného finančného príspevku, na základe ktorej kupujúci čerpá príspevok na financovanie predmetu zmluvy, najmenej však počas doby 5 rokov od podpisu tejto zmluvy.
  3. Predávajúci berie na vedomie, v prípade ak bude svoj záväzok vyplývajúci z tejto zmluvy vykonávať prostredníctvom subdodávateľov, každý subdodávateľ, ktorý poskytne svoje subdodávateľské služby predávajúcemu v prospech kupujúceho, bude vedený v registri partnerov verejného sektora a zaväzuje sa byť registrovaný v uvedenom registri v súlade s podmienkami bodu 5.2 tohto článku zmluvy, pokiaľ im táto povinnosť vyplýva z ustanovení zákona č. 315/2016 Z. z. o registri partnerov verejného sektora a o zmene a doplnení niektorých zákonov v platnom znení. Predávajúci je povinný, v súlade s bodom 5.6 tohto článku zmluvy, splnenie tejto povinnosti u všetkých jeho subdodávateľov preukázať kupujúcemu pred začatím vykonávania svojho záväzku kupujúcemu tým-ktorým subdodávateľom a kupujúci má právo preveriť existenciu zápisu subdodávateľa v registri partnerov verejného sektora a v prípade neexistencie tejto registrácie, nepovoliť vykonávanie záväzku vyplývajúceho z tejto zmluvy konkrétnym subdodávateľom. V tomto prípade je predávajúci povinný bezodkladne zabezpečiť nápravu alebo zmeniť subdodávateľa tak, aby boli splnené všetky podmienky tejto zmluvy. Za prípadné časové posuny pri vykonávaní záväzku predávajúceho z tohto dôvodu zodpovedá výlučne predávajúci.
  4. Predávajúci v plnom rozsahu zodpovedá za prípadné porušenie povinnosti registrácie v registri partnerov verejného sektora ktorýmkoľvek jeho subdodávateľom a zaväzuje sa uhradiť kupujúcemu zmluvnú pokutu vo výške celej ujmy, ktorú bude musieť kupujúci znášať v súvislosti s porušením povinnosti registrácie subdodávateľov v registri partnerov verejného sektora (najmä sankcie, pokuty, povinnosť vrátiť príspevok a pod.). Nárokom na zmluvnú pokutu nie je dotknuté právo kupujúceho domáhať sa voči predávajúcemu náhrady škody v celom rozsahu, a to aj škody presahujúcej výšku zmluvnej pokuty.
  5. Predávajúci sa zaväzuje splniť svoj záväzok prostredníctvom svojich zamestnancov a zmluvné strany sa súčasne dohodli, že je predávajúci oprávnený vykonať predmet zmluvy aj prostredníctvom subdodávateľov. V prípade, ak predávajúci zabezpečuje plnenie jednotlivých častí predmetu zmluvy prostredníctvom subdodávateľov, preberá bez výhrad všetky záruky predávajúci za subdodávateľov, aby keby plnil sám.
  6. Predávajúci, ak má v záujme zadať časť predmetu zmluvy subdodávateľom, je povinný pri podpise tejto zmluvy uviesť údaje o všetkých známych subdodávateľoch (**Príloha č. 3** zmluvy), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Uvedení subdodávatelia pri tom musia spĺňať podmienky účasti týkajúce sa osobného postavenia a neexistencie dôvodov na vylúčenie podľa § 40 ods. 6 písm. a) až h) a ods. 7 zákona o verejnom obstarávaní.
  7. Predávajúci je povinný strpieť výkon kontroly/auditu súvisiaceho s dodaním technologických zariadení kedykoľvek počas platnosti a účinnosti Zmluvy o poskytnutí NFP, uzavretej medzi poskytovateľom NFP (Pôdohospodárska platobná agentúra) a kupujúcim (v prípade Zmluvy o poskytnutí NFP „prijímateľom“), a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
  8. Zmluvné strany sa zväzujú, že oprávnení zamestnanci poskytovateľa, MP RV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.
  9. Ustanovením bodu 5.8 sa rozumie, že predávajúci berie na vedomie, že predmet zmluvy je predmetom projektu z Programu rozvoja vidieka SR 2014-2022 a zmluvné strany preto súhlasia, aby oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby v súlade s právnymi predpismi Slovenskej republiky a predpismi Európskej únie, vykonali voči zmluvným stranám kontrolu/audit dokumentácie a vecnú kontrolu skutočností súvisiacich s vykonaním obstarávania na predmet plnenia podľa tejto zmluvy, skutočností súvisiacich s realizáciou predmetu plnenia podľa tejto zmluvy a skutočností súvisiacich s poskytnutím nenávratného finančného príspevku na základe zmluvy o poskytnutí nenávratného finančného príspevku uzavretej s Pôdohospodárskou platobnou agentúrou. Zmluvné strany sa zaväzujú kontrolu/audit strpieť a poskytnúť týmto osobám nevyhnutnú súčinnosť.
  10. Predávajúci sa zaväzuje, v prípade ak bude svoj záväzok vyplývajúci z tejto zmluvy vykonávať prostredníctvom subdodávateľa, povinnosť uvedenú v bode 5.8 tohto článku zmluvy bude uvedená aj v zmluve medzi predávajúcim a jeho subdodávateľom.
  11. Predávajúci sa zaväzuje poskytnúť kupujúcemu **k nahliadnutiu** pred tým, ako budú akékoľvek osoby na základe jeho pokynu vykonávať záväzok predávajúceho pre kupujúceho, všetky dokumenty v nevyhnutnom rozsahu v zmysle ustanovenia § 7b ods. 6 zákona 82/2005 Z. z. o nelegálnej práci a nelegálnom zamestnávaní v znení neskorších predpisov, potrebné na to, aby kupujúci mohol u predávajúceho pred začatím výkonu záväzku predávajúceho preveriť, či predávajúci neporušuje zákaz nelegálnej práce a nelegálneho zamestnávania u všetkých osôb, ktoré majú za predávajúceho pre kupujúceho záväzok vykonať. V prípade, ak predávajúci takéto dokumenty nepredloží, resp. nepreukáže, že neporušuje zákaz nelegálneho zamestnávania, kupujúci v zmysle ustanovenia § 7b ods. 5 zákona č. 82/2005 Z. z. o nelegálnej práci a nelegálnom zamestnávaní v znení neskorších predpisov je povinný odmietnuť vykonanie záväzku predávajúcim.
  12. V prípade, ak predávajúci vykoná záväzok pre kupujúceho prostredníctvom osôb, u ktorých bol porušený zákaz nelegálneho zamestnávania, je kupujúci oprávnený požadovať od predávajúceho úhradu sankcií, uložených mu zo strany príslušných orgánov, najmä, nie však výlučne sankcií v zmysle zákona č. 82/2005 Z. z. o nelegálnej práci a nelegálnom zamestnávaní. V prípade, ak je kupujúcemu takáto sankcia uložená, je predávajúci povinný uhradiť mu bezodkladne spôsobenú škodu, minimálne však sumu vo výške uloženej sankcie. Kupujúci je oprávnený započítať uloženú sankciu voči platbe, ktorú je kupujúci povinný poskytnúť predávajúcemu v súvislosti s plnením tejto podľa tejto zmluvy. Ak nie je možné sumu sankcie takto započítať a suma sankcie prevyšuje sumu platby kupujúceho, je predávajúci sumu sankcie alebo sumu prevyšujúcu sumu platby uhradiť kupujúcemu na základe výzvy kupujúceho do 5 dní odo dňa doručenia výzvy kupujúceho. Predávajúci vyhlasuje, že sú mu známe najmä výšky sankcií v zmysle zákona č. 82/2005 Z. z. o nelegálnej práci a nelegálnom zamestnávaní v znení neskorších predpisov.
  13. V prípade porušenia povinností Predávajúceho ustanovených v bode 5.11 a 5.12 tohto článku zmluvy, je predávajúci zároveň zodpovedný za škodu, ktorá vznikla kupujúcemu takýmto porušením povinností predávajúceho. Suma sankcií podľa bodu 5.12 tohto článku zmluvy, ani suma prípadnej zmluvnej pokuty sa nezapočítavajú na náhradu škody.

1. **ODOVZDANIE A PREVZATIE**

* 1. Každá časť predmetu zmluvy musí byť po ukončení dodávky a montáže kompletná, musí byť bez vád a musí spĺňať všetky funkčné a platnými normami predpísané vlastnosti.

* 1. Predávajúci je povinný pripraviť a pri preberacom konaní kupujúcemu v slovenskom alebo českom jazyku predložiť a odovzdať všetky platné atesty, platné vyhlásenia o zhode, platné certifikáty, záručné listy a návody k obsluhe a iné doklady alebo podklady, ktoré sa všeobecne vyžadujú a súvisia s dodaním každej, jednotlivej časti predmetu zmluvy. Bez týchto dokladov sa bude mať za to, že technológia, ktorej sa absencia uvedených dokladov týka, nie je schopná odovzdania a to až do doby splnenia uvedenej podmienky.

* 1. Zmluvné strany sa dohodli, že pod vadou budú rozumieť aj odchýlku v kvantite alebo v kvalite, v rozsahu alebo v parametroch technológie stanovených v tejto zmluve a jej prílohách alebo vo všeobecne záväzných technických normách.

* 1. V priebehu odovzdania a prevzatia každej časti predmetu zmluvy je predávajúci povinný vypracovať preberací protokol, v ktorom bude okrem iného uvedený súpis všetkých zistených vád s uvedením dohodnutého termínu ich odstránenia. Súčasťou protokolu o odovzdaní a prevzatí každej časti predmetu zmluvy bude aj zoznam drobných vád (ak je relevantné), ktoré nebránia užívaniu s určením termínu, v ktorom je predávajúci povinný ich odstrániť. Preberací protokol podpíše kompetentný zástupca predávajúceho a kupujúceho, alebo ním poverená osoba.

* 1. Pokiaľ kupujúci odmietne ktorúkoľvek časť predmetu zmluvy prevziať, je povinný uviesť v záverečnom preberacom protokole svoje dôvody.

* 1. Jednotlivá časť predmetu zmluvy bude považovaná za ukončenú až po dodaní a následnom prebratí tej-ktorej časti predmetu zmluvy a po odstránení všetkých vád uvedených v preberacom protokole.

* 1. Kupujúci nemá povinnosť časť predmetu zmluvy prevziať až do doby, pokiaľ predávajúci neodstráni všetky zistené vady.

* 1. V prípade rozporov medzi kupujúcim a predávajúcim ohľadom zistených vád je predávajúci povinný neodkladne zabezpečiť odborné vyjadrenie tretej osoby – nezávislého autorizovaného odborníka. Ak kupujúci do piatich pracovných dní od jeho predloženia písomne vyjadrí súhlas s jeho odborným vyjadrením, bude to znamenať, že odstraňovanie predmetnej vady bude v intenciách tohto odborného vyjadrenia. V prípade nesúhlasu kupujúceho, je tento povinný zabezpečiť odborné vyjadrenie ďalšieho nezávislého autorizovaného odborníka. Ak nastane nesúlad medzi odbornými vyjadreniami zabezpečenými každou zo zmluvných strán, tak sú zmluvné strany povinné prioritne tieto rozpory riešiť vzájomným rokovaním a dohodou ohľadom sporných skutočností.

1. **ZMLUVNÉ POKUTY**
   1. V prípade, že predávajúci nedodá predmet zmluvy ako celok riadne a včas a neodovzdá ho v stanovenom termíne podľa bodu 2.1 Článku 2. tejto zmluvy, zaväzuje sa predávajúci zaplatiť kupujúcemu zmluvnú pokutu v čiastke 0,1 % (slovom jedna desatina percenta) z celkovej ceny predmetu zmluvy podľa bodu 4.1 Článku 4. tejto zmluvy za každý začatý kalendárny deň omeškania. Týmto nie je dotknutá náhrada škody podľa § 373 a nasl. Obchodného zákonníka, ktorá vznikne v dôsledku omeškania predávajúceho s dodaním predmetu zmluvy.

* 1. V prípade omeškania s odstraňovaním vád zistených pri protokolárnom odovzdaní a prevzatí ktorejkoľvek časti predmetu zmluvy podľa príslušného ustanovenia tejto zmluvy sa predávajúci zaväzuje zaplatiť kupujúcemu zmluvnú pokutu v čiastke 0,05 % (slovom päť stotín percenta) z ceny časti predmetu zmluvy podľa bodu 4.1 Článku 4. tejto zmluvy, pri dodaní ktorej došlo k omeškaniu s odstraňovaním vád za každý začatý kalendárny deň omeškania.

* 1. V prípade, že predávajúci nedodrží kritéria pre predmet zmluvy, na základe ktorých predávajúci zákazku získal, zaväzuje sa predávajúci zaplatiť kupujúcemu zmluvnú pokutu, ktorá bude predstavovať rozdiel medzi víťaznou ponukou predávajúceho a ponukou ďalšieho uchádzača v poradí.
  2. Zmluvné pokuty dohodnuté a stanovené v zmysle tejto zmluvy sú splatné dňom uvedeným na faktúre ako deň splatnosti. Vznikom povinnosti zaplatiť zmluvnú pokutu nezaniká povinnosť zaistená zmluvnou pokutou a ani nie je dotknutý nárok kupujúceho na náhradu škody v plnej výške. Zmluvné pokuty sa do výšky škody nezapočítavajú.

1. **ZÁRUKA A REKLAMÁCIA**

* 1. Predávajúci zodpovedá za to, že predmet zmluvy (každá technológia) bude mať vlastnosti dohodnuté v tejto zmluve.
  2. Poskytnutou zárukou predávajúci ručí, že každá časť predmetu zmluvy bude mať po celý čas trvania záručnej doby vlastnosti stanovené touto zmluvou a zároveň sa zaväzuje, že po celý čas trvania záručnej doby bude každá technológia plne funkčná a spôsobilá na riadne využívanie.
  3. Poskytnutá záruka na predmet zmluvy je 24 mesiacov odo dňa ich protokolárneho odovzdania a prevzatia v zmysle tejto zmluvy.
  4. Predávajúci po dobu trvania záručnej doby uvedenej v predchádzajúcom odseku zodpovedá za vady na predmete zmluvy a je povinný odstrániť všetky vady, ktoré sa pri užívaní každej časti predmetu zmluvy vyskytnú alebo ktoré zistí kupujúci a ktoré bude reklamovať u predávajúceho.

* 1. Predávajúci preberá záruku podľa všeobecne platných podmienok v SR a v Európskej únii.

* 1. Kupujúci je povinný vady po ich zistení bez zbytočného odkladu písomne (elektronickou komunikáciou) reklamovať, pričom uvedie o akú vadu sa jedná.

* 1. Reklamáciu je možné uplatniť najneskôr do posledného dňa záručnej doby, pričom aj reklamácia preukázateľne odoslaná kupujúcim v posledný deň záručnej doby sa považuje za uplatnenú v záručnej dobe.

* 1. V prípade uplatnenia reklamácie kupujúceho u predávajúceho sa predlžuje záručná doba na tú časť predmetu zmluvy, na ktorej sa vyskytla vada, o dobu vybavenia reklamácie.

* 1. Predávajúci sa zaväzuje prijať reklamáciu na jeho adrese uvedenej v záhlaví tejto zmluvy, alebo v prípade zmeny adresy predávajúceho na novej adrese. Každú zmenu adresy sa predávajúci zaväzuje neodkladne oznámiť kupujúcemu.

* 1. Predávajúci je povinný vybaviť reklamáciu bezodkladne po nahlásení a vyriešiť reklamáciu ku spokojnosti kupujúceho.
  2. Ak reklamovaná vada technológie nebude predávajúcim odstránená v stanovenej lehote 30 dní, kupujúci má právo dať reklamovanú vadu odstrániť prostredníctvom tretej osoby na náklady a nebezpečenstvo predávajúceho.
  3. Ako reklamácia nebudú uznané vady, za ktoré predávajúci nezodpovedá v zmysle ustanovenia § 563 v spojení s ustanovením § 431 Obchodného zákonníka 513/1991 Zb. v znení neskorších predpisov. Týmto nie sú dotknuté vady predmetu zmluvy podľa ustanovenia § 560 a nasl. Obchodného zákonníka a vady na dodaných jednotlivých častiach predmetu zmluvy.

1. **NADOBÚDANIE VLASTNÍCTVA**

* 1. Zmluvné strany vyhlasujú, že kupujúci sa stáva vlastníkom jednotlivej časti predmetu zmluvy po jej protokolárnom odovzdaní a prevzatí a po zaplatení vystavenej záverečnej faktúry k danej časti predmetu zmluvy.

1. **Záväzky súvisiace s Dôvernými informáciami**
   1. Dôverné informácie sú všetky dokumenty, listiny, špecifikácie a informácie či už hmotne zachytené alebo ústne poskytnuté, týkajúce sa realizácie tejto zmluvy, znenia tejto zmluvy a jej príloh, ako i všetky ďalšie informácie, ktoré sa zmluvné strany dozvedia v súvislosti so zmluvou, a ktorých zverejnenie či iné poskytnutie verejnosti nie je vyžadované všeobecne záväznými právnymi predpismi (ďalej len „**Dôverné informácie**“). Pre odstránenie akýchkoľvek pochybností zmluvné strany berú na vedomie a súhlasia, že Dôvernými informáciami nie sú informácie, ktoré sú verejne prístupné alebo známe v dobe ich použitia alebo sprístupnenia, ak ich verejná prístupnosť či známosť nenastala v dôsledku porušenia povinnosti niektorej zo zmluvných strán vyplývajúcej z tejto zmluvy alebo zo všeobecne záväzných právnych predpisov.
   2. Zmluvné strany sa zaväzujú, že bez predchádzajúceho písomného súhlasu druhej zmluvnej strany sa zdržia:
2. použitia Dôverných informácií na iné účely ako na účely realizácie tejto zmluvy a splnenie povinností podľa tejto zmluvy, najmä na účely získania alebo realizácie inej zákazky či pre potreby akýchkoľvek projektov tretích osôb,
3. zverejnenia alebo iného poskytnutia Dôverných informácií akejkoľvek tretej osobe, okrem oprávnených osôb a subjektov uvedených v tejto zmluve,
4. nakladania s Dôvernými informáciami inak ako v súlade s opatreniami potrebnými na ochranu Dôverných informácií, minimálne však porovnateľnými s opatreniami, aké dodržiavajú pri ochrane vlastných údajov podobnej povahy a dôležitosti (ktoré však nebudú v menšom rozsahu a kvalite, ako je rozumné a obvyklé).
   1. Predávajúci je povinný poskytnúť kupujúcemu všetky dôverné a iné informácie, ktoré môže kupujúci odôvodnene požadovať na to, aby si overil, že predávajúci plní podmienky tejto zmluvy. Kupujúci je povinný poskytnúť predávajúcemu všetky dôverné a iné informácie, ktoré môže predávajúci odôvodnene požadovať na to, aby si overil, že kupujúci plní podmienky tejto zmluvy.
   2. Príslušná zmluvná strana môže poskytnúť Dôverné informácie svojim subdodávateľom, s ktorými má záujem vstúpiť alebo vstúpila do akéhokoľvek zmluvného vzťahu nevyhnutného pre účely plnenia tejto zmluvy. V prípadoch uvedených v predchádzajúcej vete môže zmluvná strana poskytnúť takéto Dôverné informácie iba v prípade, ak sa príslušný subdodávateľ písomne zaviaže ochraňovať Dôverné informácie za rovnakých podmienok, aké sú uvedené v tomto článku tejto zmluvy (s príslušnými primeranými úpravami).
   3. Príslušná zmluvná strana môže poskytnúť Dôverné informácie svojim povereným zamestnancom, členom svojich vnútorných orgánov, ekonomickým, technickým, právnym a iným odborným poradcom, audítorom, ak je to nevyhnutné alebo potrebné pre plnenie záväzkov z tejto zmluvy alebo pre uplatňovanie jej práv podľa zmluvy. Týmto osobám môžu byť Dôverné informácie poskytnuté len vtedy, ak budú písomne zaviazaní príslušnou zmluvnou stranou udržiavať takú informáciu v tajnosti, ako by boli stranou tejto zmluvy, okrem osôb, ktorým je povinnosť mlčanlivosti uložená priamo zo zákona.
   4. Príslušná zmluvná strana je oprávnená poskytnúť Dôverné informácie:
5. príslušnému súdnemu alebo inému orgánu v rámci akejkoľvek jurisdikcie v súvislosti s akýmkoľvek súdnym alebo iným konaním vzniknutým a vedeným v súvislosti so vzťahmi medzi zmluvnými stranami, a to v súlade so zákonom alebo právnym predpisom, podľa ktorého je príslušná Zmluvná strana povinná konať, alebo
6. príslušnému orgánu verejnej moci v rámci akejkoľvek jurisdikcie, ktorý je oprávnený ich vyžadovať v súlade so zákonom alebo právnym predpisom, podľa ktorého je príslušná Zmluvná strana povinná konať.
   1. Príslušná zmluvná strana môže poskytnúť Dôverné informácie inej osobe ako je uvedené v tomto článku zmluvy iba (i) po predchádzajúcom písomnom súhlase druhej zmluvnej strany s takýmto poskytnutím a (ii) po tom, čo takáto iná osoba, ktorej sa majú poskytnúť Dôverné informácie, uzavrela dohodu o ochrane Dôverných informácií s druhou zmluvnou stranou.
   2. Záväzky podľa tohto článku zmluvy sú časovo neobmedzené a pretrvávajú aj v prípade ukončenia tejto zmluvy z akéhokoľvek dôvodu.
7. **ODSTÚPENIE OD ZMLUVY**
   1. Kupujúci je oprávnený odstúpiť od tejto zmluvy
8. z dôvodov uvedených v § 19 zákona č. 343/2015 Z.z. o verejnom obstarávaní a o zmene a doplnení niektorých zákonov;
9. z dôvodov uvedených v zákone č. 513/1991 Zb. Obchodný zákonník v znení neskorších zmien a doplnkov,
10. v prípade, ak výsledky administratívnej finančnej kontroly, ktoré vykoná orgán poskytujúci nenávratný finančný príspevok, neumožnia použiť žiadaný nenávratný finančný príspevok alebo časť nenávratného finančného príspevku na financovanie predmetu zmluvy alebo jeho časti podľa tejto zmluvy.
    1. Kupujúci je oprávnený od zmluvy odstúpiť v celom rozsahu alebo len v časti plnenia predmetu zmluvy. Kupujúci je povinný v písomnom odstúpení od zmluvy uviesť konkrétny dôvod odstúpenia od zmluvy a v akom rozsahu odstupuje od zmluvy.
    2. Ak kupujúci neuvedie rozsah, v akom odstupuje od zmluvy, má sa za to, že odstupuje od zmluvy v celom rozsahu s účinkami od samého začiatku.
    3. Ak kupujúci odstupuje od zmluvy len v časti plnenia predmetu zmluvy, je povinný uviesť, v ktorej časti plnenia predmetu zmluvy odstupuje.
    4. Kupujúci nie je oprávnený odstúpiť od zmluvy z dôvodu uvedeného v bode 11.1 písm. c) tohto článku zmluvy v tej časti plnenia predmetu zmluvy, na ktorého úhradu mu bol poskytnutý nenávratný finančný príspevok (v celom rozsahu).
    5. Predávajúci je oprávnený odstúpiť od zmluvy z dôvodov uvedených v zákone č. 513/1991 Zb. Obchodný zákonník v znení neskorších zmien a doplnkov.
    6. Predávajúci je oprávnený od zmluvy odstúpiť v celom rozsahu alebo len v  časti plnenia predmetu zmluvy. Predávajúci je povinný v písomnom odstúpení od zmluvy uviesť konkrétny dôvod odstúpenia od zmluvy a v akom rozsahu odstupuje od zmluvy.
    7. Ak Predávajúci neuvedie rozsah, v akom odstupuje od zmluvy, má sa za to, že odstupuje od zmluvy v celom rozsahu s účinkami od samého začiatku.
    8. Ak Predávajúci odstupuje od Zmluvy len v časti plnenia predmetu zmluvy je povinný označiť, v ktorej časti plnenia predmetu zmluvy odstupuje.
    9. Predávajúci nie je oprávnený odstúpiť od zmluvy v tej časti plnenia predmetu zmluvy, na ktorého úhradu boli Kupujúcim použité finančné prostriedky z nenávratného finančného príspevku poskytnutého poskytovateľom NFP (čo i len z časti).
    10. Ak niektorá zo zmluvných strán odstúpi od zmluvy v celom rozsahu, sú zmluvné strany povinné druhej zmluvnej strane vydať všetko čo pred odstúpením od zmluvy prijali od druhej zmluvnej strany, a to v lehote 30 dní odo dňa doručenia odstúpenia od zmluvy.
    11. Ak niektorá zo zmluvných strán odstúpila len od časti plnenia predmetu zmluvy, sú zmluvné strany povinné navzájom si vydať všetko čo prijali od druhej zmluvnej strany a vzťahuje sa na to odstúpenie od zmluvy, a to v lehote 30 dní odo dňa doručenia odstúpenia od zmluvy.

* 1. V prípade, že niektorá zo zmluvných strán odstúpi od zmluvy v celom rozsahu a vrátenie už poskytnutej časti plnenia predmetu zmluvy nie je možné v dôsledku jeho použitia, poškodenia kupujúcim alebo opotrebenia, odstúpenie od zmluvy sa na túto časť plnenia predmetu zmluvy nevzťahuje.
  2. Túto zmluvu je možné okrem odstúpenia od zmluvy ukončiť aj písomnou dohodou zmluvných strán.

1. **ZÁVEREČNÉ USTANOVENIA**
   1. Pri doručovaní prostredníctvom pošty sa korešpondencia považuje za doručenú dňom jej doručenia doporučene poštou na adresy podľa tejto zmluvy. Za deň doručenia sa považuje aj deň, v ktorý zmluvná strana - adresát, odoprie doručovanú korešpondenciu prevziať alebo inak zmarí jej doručenie, alebo v ktorý márne uplynie najmenej 5 dňová lehota uloženia zásielky na pošte, alebo v ktorý je na zásielke doručovanej zamestnancom pošty vyznačená poznámka, že „adresát sa odsťahoval“ alebo „adresát je neznámy“ alebo iná poznámka obdobného významu.
   2. Korešpondencia doručovaná elektronickou poštou sa považuje za doručenú momentom, keď odosielateľ dostane správu o tom, že korešpondencia bola odoslaná adresátovi (príjemcovi). Touto formou je možné doručovať iba operatívnu komunikáciu ohľadom plnenia tejto zmluvy.
   3. V prípade akejkoľvek zmeny kontaktných údajov v súvislosti s touto zmluvou sa zmluvné strany zaväzujú o tejto skutočnosti informovať druhú zmluvnú stranu bez zbytočného odkladu. V takom prípade potom platí pre doručovanie nová adresa.
   4. Prípadné spory vyplývajúce z tejto zmluvy sa zmluvné strany zaväzujú riešiť predovšetkým vzájomným rokovaním a dohodou. V prípade, ak nebude možné dosiahnuť dohodu ani do 3 mesiacov od vzniku sporu, podajú zmluvné strany žalobu na súd v Slovenskej republike podľa ustanovení procesného práva Slovenskej republiky.
   5. Na vzťahy medzi zmluvnými stranami vyplývajúce z tejto zmluvy, ale ňou výslovne neupravené sa vzťahujú príslušné ustanovenia Obchodného zákonníka, a tiež ostatné všeobecne záväzné právne predpisy Slovenskej republiky.
   6. Počas trvania zmluvy o poskytnutí nenávratného finančného príspevku pre kupujúceho na základe podanej Žiadosti o poskytnutie nenávratného finančného príspevku predloženej v rámci projektu z Programu rozvoja vidieka SR 2014-2022, nemôže dôjsť počas doby platnosti a účinnosti tejto zmluvy k žiadnej zmene tých častí zmluvy, ktoré boli predmetom hodnotenia v zmysle hodnotiacich kritérií v procese obstarávania predmetu zmluvy.
   7. Zmluva nadobúda platnosť a účinnosť jej podpisom oboma zmluvnými stranami.
   8. Zmluvné strany vyhlasujú, že zmluvu riadne prečítali, jej obsahu porozumeli a na znak súhlasu ju podpisujú.
   9. Zmluva je vyhotovená v štyroch rovnopisoch, z toho dva originály sú pre kupujúceho, dva originál exempláre si ponechá predávajúci.
   10. Neoddeliteľnou súčasťou tejto zmluvy sú:

* Príloha č.1 – Návrh na plnenie kritérií (príloha č. 5 výzvy na predkladanie ponúk)
* Príloha č. 2 – Tabuľka pre hodnotenie technických parametrov (príloha č. 4 výzvy na predkladanie ponúk)
* Príloha č. 3 – Zoznam subdodávateľov

Kupujúci: Predávajúci:

V Šali, dňa ......................................... V ......................., dňa ......................

................................................................ ............................................................

Miroslav Kavuľa, konateľ štatutárny orgán predávajúceho

# ZOZNAM SUBDODÁVATEĽOV

Predávajúci .........................................

IČO: ............................ týmto čestne vyhlasujem, že v rámci zákazky na dodanie tovaru na základe Usmernenia PPA č. 8/2017 – aktualizácia č. 5, názov zákazky: **„Obstaranie stánkov a dopravných prostriedkov – Investície do mobilných odbytových zariadení spoločnosti MPconnect s.r.o.“** na jednotlivé logické celky:

1. **nebudem využívať subdodávky a celé plnenie zabezpečím sám1**

1. **budem využívať subdodávky a na tento účel uvádzam: 1**

navrhovaní subdodávatelia

|  |  |  |  |
| --- | --- | --- | --- |
| **Obchodné meno/sídlo/IČO** | **Údaje o osobe oprávnenej konať v mene subdodávateľa** | | |
| **Meno a priezvisko osoby oprávnenej konať** | **Adresa trvalého pobytu** | **Dátum narodenia** |
|  |  |  |  |
|  |  |  |  |
|  |  |  |  |

V .............................. , dňa ................................... .................................…………………………………

podpis štatutárneho orgánu predávajúceho

1 Nehodiace sa prečiarknite